**Ministru kabineta rīkojuma projekta „Par pretendentu un ierēdņu vērtēšanas komisiju” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojums sagatavots, lai saskaņā ar Valsts civildienesta likuma 9.panta pirmās daļas 1.punktu izvērtētu pretendentu atbilstību Ārlietu ministrijas valsts sekretāra amatam un Ārlietu ministra padotībā esošo iestāžu vadītāju ierēdņu amatiem un saskaņā ar Valsts civildienesta likuma 35.panta otro daļu novērtētu Ārlietu ministrijas valsts sekretāra un Ārlietu ministra padotībā esošo iestāžu vadītāju darbību un tās rezultātus. |
| 2. | Pašreizējā situācija un problēmas | Pašlaik spēkā ir Ministru kabineta 2010.gada 15.septembra rīkojumu Nr.544 „Par pretendentu un ierēdņu vērtēšanas komisiju” un 2010.gada 17.novembra rīkojumu Nr.671 „Par pretendentu un ierēdņu vērtēšanas komisiju”.  Sakarā ar to, ka rīkojumos apstiprinātie personu saraksti nav aktuāli, ir nepieciešams apstiprināt jaunu personu sarakstu, kuras var tikt iekļautas pretendentu un ierēdņu vērtēšanas komisijā.  Ministru kabineta rīkojuma projektā minētās amatpersonas piekrīt dalībai pretendentu un ierēdņu vērtēšanas komisijā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz apstiprināt to amatpersonu sarakstu, kuras var iekļaut pretendentu un ierēdņu vērtēšanas komisijā, un atzīt par spēku zaudējušu Ministru kabineta 2010.gada 15.septembra rīkojumu Nr.544 „Par pretendentu un ierēdņu vērtēšanas komisiju” (Latvijas Vēstnesis, 2010, 148.nr.) un 2010.gada 17.novembra rīkojumu Nr.671 „Par pretendentu un ierēdņu vērtēšanas komisiju” (Latvijas Vēstnesis, 2010, 185.nr.). |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projektam nav tiešas ietekmes uz sabiedrību. |
| 7. | Cita informācija | Nav. |

*Anotācijas II, III, IV, V,VI un VII sadaļa – projekts šīs jomas neskar.*

Ārlietu ministrs E.Rinkēvičs

Vizē: Valsts sekretāra p.i. A.Kurme

22.08.2012

275

G.Saleniece

67016469, ginta.saleniece@mfa.gov.lv